
PARLAMENTUL ROMÂNIEI

	   Comisia pentru agricultură, silvicultură, industrie alimentară şi servicii  specifice
	                                                                             Data,  19.11.2003

                                                                             Nr.24/475


 R A P O R T 
asupra propunerii legislative privind modificarea alin.(2) al art.30 din Legea sanitară veterinară nr.60/1974 cu modificările şi completările ulterioare


Comisia pentru agricultură, silvicultură, industrie alimentară şi servicii specifice a fost sesizată spre dezbatere şi avizare în fond, cu propunerea legislativă privind modificarea alin.(2) al art.30 din Legea sanitară veterinară nr.60/1974, cu modificările şi completările ulterioare, transmisă cu adresa nr.454 din 13 noiembrie 2003.


La întocmirea raportului, Comisia a avut în vedere avizul Consiliului Legislativ, Punctul de vedere al Guvernului şi avizul Comisiei pentru buget, finanţate şi bănci.


Propunerea legislativă are ca obiect de reglementare modificarea alin.2 al art.30 din Legea sanitară veterinară nr.60/1974. Având în vedere că această lege a fost republicată în Monitorul Oficial al României, Partea I, nr.626 din 2 septembrie 2002, modificarea propusă vizează prevederile art.30 alin.(6) din Legea sanitară veterinară, republicată.

Prin proiect se propun  măsuri privind utilizarea de către direcţiile sanitare veterinare judeţene şi a municipiului Bucureşti a veniturilor proprii pentru finanţarea cheltuielilor de investiţi şi de personal de specialitate şi auxiliar.

Propunerea legislativă privind modificarea alin.(2) al art.30 din Legea sanitară-veterinară nr.60/1974, cu modificările şi completările ulterioare, face parte din categoria legilor ordinare, potrivit prevederilor art.76 alin.(2) din Constituţie.

La dezbaterea proiectului a participat ca invitat, în conformitate cu prevederile art.51 şi 52 din Regulamentul Camerei Deputaţilor domnul Ioan Sorin Mitrea  – director general  la Agenţia Naţională Sanitară Veterinară.  

La lucrările comisiei au fost prezenţi 32 deputaţi, din totalul de 33 membri ai comisiei.

Raportul comisiei a fost adoptat  în unanimitate, în şedinţa din 19.11.2003.  

În urma dezbaterii, Comisia propune admiterea  cu  modificări şi completări a proiectului de lege.

Amendamente admise

În urma dezbaterii, Comisia propune adoptarea proiectului de lege cu următoarele amendamente: 

	Nr. Crt.
	Text iniţial


	Text propus de Comisie 

(autorul amendamentului)
	Motivarea 

propunerii amendamentelor

	1. 
	Titlul legii

LEGE 

privind modificarea alin.(2) al art.30 din Legea sanitară veterinară nr.60/1974 cu modificările şi completările ulterioare


	Titlul legii se modifică şi va avea următorul cuprins:

LEGE

privind modificarea şi completarea Legii sanitare veterinare nr.60/1974 
Deputat Ioan Stan – PSD

Deputat Octavian Sadici – PRM
	Ca urmare a completării din textul legii. 



	2. 
	Articol unic. – Alineatul (2) al art.30  din Legea sanitară veterinară nr.60/1974, republicată în Monitorul Oficial al României, Partea I, nr.266 din 30 decembrie 1991, cu modificările şi completările ulterioare, se modifică după cum urmează:

„(2) Funcţionarea unităţilor de tăiere a animalelor, inclusiv a păsărilor, de colectare, prelucrare, procesare, depozitare şi valorificare a produselor de origine animală,  unităţi stabilite prin ordin al ministrului agriculturii, alimentaţiei şi pădurilor, este permisă numai dacă au asigurată asistenţa sanitară veterinară de stat, în condiţiile prezentei legi.

         Asistenţa tehnică şi controlul sanitar veterinar al animalelor, produselor de origine animală şi altor produse şi materii supuse controlului sanitar veterinar în unităţile prevăzute la alin.3 se asigură de personalul sanitar veterinar angajat, în condiţiile legii, pe perioadă determinată, de către direcţiile sanitare  veterinare judeţene, respectiv a municipiului Bucureşti.

Stabilirea tarifelor se face conform prevederilor art.33 alin.4.

      Valoarea operaţiunilor care se realizează  în exercitarea activităţii de inspecţie şi control sanitar veterinar se virează lunar de către unităţile prevăzute la alin.3 în contul direcţiilor sanitare veterinare judeţene, respectiv a municipiului Bucureşti, competente teritorial, şi constituie, pentru acestea, fonduri extrabugetare destinate finanţări cheltuielilor de investiţii, materiale şi de personal de specialitate şi auxiliar, care se înregistrează în contabilitate în mod distinct.”
	Articolul unic va avea următorul cuprins:

  Articol unic.  - Legea sanitară veterinară nr.60/1974 republicată în Monitorul Oficial al României, Partea I, nr.626 din 2 septembrie 2003, se modifică şi se completează după cum urmează:

   „1. Alin.(6) al art.30 va avea următorul cuprins:

      (6) Valoarea operaţiunilor care se realizează  în exercitarea activităţii de inspecţie şi control sanitar veterinar se virează lunar de către unităţile prevăzute la alin.(3) în contul direcţiilor sanitare veterinare judeţene, respectiv a municipiului Bucureşti, competente teritorial, şi constituie, pentru acestea, venituri proprii destinate  finanţării cheltuielilor curente şi de capital, care se înregistrează în contabilitate în mod distinct.”

Deputat Ion Bozgă – PSD

Deputat Ioan Stan – PSD 


	Pentru corelare cu dispoziţiile Legii nr.500/2002 privind finanţele publice.

	3. 
	
	2. La art.33, după alin.3, se introduce un alineat nou, alin.(31), cu următorul cuprins:

  „(31) – Din veniturile proprii realizate în acest sens, direcţiile sanitare veterinare judeţene şi a municipiului Bucureşti, precum şi instituţiile publice de specialitate, pot realiza investiţii şi angaja personal de specialitate şi auxiliar, în condiţiile prevăzute la art.30 salin.(4)”. 

Deputat Ion Bozgă – PSD

Deputat Tiberiu Sbârcea - PSD
	Pentru a  sublinia motivaţia iniţiativei legislative. 



	4. 
	
	3. În tot cuprinsul legii sintagma „venituri extrabugetare” se înlocuieşte cu sintagma „venituri proprii”.

Deputat Mihai Nicolescu - PSD
	Pentru corelare cu prevederile Legii nr.500/2002 privind finanţele publice.


PREŞEDINTE,







SECRETAR,



Ioan BÂLDEA      






Alexandru PEREŞ 

Întocmit:    Consilier


      Anton Păştinaru

